Babad Buleleng
Summary
In English
In Balinese
Kacerita dugas pidan, wenten raja mautama mapesengan Sri Bagening. Ida madue rabi akeh pisan, sinalih tunggil rabin ida mapesengan Ni Luh Pasek. Ni Luh Pasek pinaka panawing mawit saking Desa Panji, okan Ki Pasek Gobleg. Kaceritayang mangkin Ni Luh Pasek mobot. Sang Nata nitipang Luh Pasek ring Ki Jelantik Bogol. Tan sue ring genah Ki Pasek Gobleg, Luh Pasek ngembasang oka lanang, kawastanin I Gede Pasekan. Gelisang satua, I Gede Pasek ngancan kelih, kasenengin antuk panjak ring jagat Bali. Sedek dina anu, I Gede Pasek katitahang luas ka bukit. Dane kapica sanjata pusaka Keris Ki Baru Semang lan Tombak Ki Tunjung Tutur. Ritatkala mamargi rahina wengi, I Gede Pasekan kacunduk sareng raksasa. Digelis raksasa punika nyaup tur ningting I Gede Pasekan, kagenahang ring palannyane. Nika mawinan I Gede Pasekan nyingakin sakamata marupa alas gunung lan pasih. Ri kala marep kangin, kacingakin pulina sane genahne doh. Ri kala marep kelod, nyingakin alas gunung. Ri kala marep kauh lan kaja, nyingakin pasih. Apa ane tingalin i dewa mara, ento lakar dadi pajajahan dewane, keto munyin raksasane. Kala semengan, Gede Pasekan nglanturang pamargine kantos tiba ring Desa Panji. Sedek dina anu, wenten pedau druwen bendega Bugis kelem ring Pasih Penimbangan. Pedau punika kaleleb ring selagan batu kaang. Manggala bendega saking Bugis nunas tulung ring I Gede Pasekan. Dane masemaya pacang nyukserahang atenga artha brana sane wenten ring pedaune. I Gede Pasekan ngranasika, nunggalang bayu sabda idep. Antuk kasaktianne, I Gede Pasekan prasida ningtingang lan ngisidang pedau sane kaleleb di selagan batu kaange. Para bendega saking Bugis masuryak girang. Manggala bendega Bugise satya semaya, dane nyerahang artha brana sane kajanjiang. Sasukat punika I Gede Pasekan dados anak sugih, maparab I Gusti Panji Sakti. Ngancan dina, genaj sane kawengku antuk I Gusti Panji Sakti ngancan jimbar. Dane ngwangun kadatuan anyar ring Den Bukit. Genah sane kakwasayang antuk Gusti Panji Sakti ngancan nglimbak kantos ring genah sane akeh tumbuh taru Buleleng. Gusti Panji Sakti ngingsirang kadatuan Idane saking Den Bukit ka genah sane akeh taru Buleleng punika. Genahe punika kawastanin Buleleng. Kadatuan Idane kawastanin Singaraja, madue artos raja mautama waluyaning singa.
In Indonesian
Seiring waktu, I Gede Pasekan tumbuh menjadi menjadi pemuda yang sangat dicintai dan dihormati oleh rakyat. Suatu hari, ia disuruh untuk pergi ke suatu bukit. Ia dibekali dua senjata pusaka, yaitu Keris Ki Baru Semang dan Tombak Ki Tunjung Tutur. Suatu malam di tengah perjalanan, datang raksasa. Raksasa itu mengangkat I Gede Pasekan ke atas pundaknya. I Gede Pasekan pun dapat melihat pemandangan lautan dan daratan. Ketika memandang timur dan barat laut, I Gede Pasekan melihat pulau yang amat jauh. Ketika melihat selatan, pandangan I Gede Pasekan terhalang gunung. “Apa yang telah engkau lihat akan menjadi daerah kekuasaanmu,” bisik raksasa itu. Paginya, I Gede Pasekan melanjutkan perjalanan dan tiba Desa Panji. Suatu hari, ada perahu Bugis yang terdampar di Pantai Panimbangan. Perahu itu terjebak karang sehingga tidak bisa ke mana-mana. Pimpinan penumpangnya pun meminta tolong I Gede Pasekan untuk mengangkat perahu tersebut. Sebagai imbalannya, sebagian isi perahu akan diberikan kepada I Gede Pasekan. Setelahnya I Gede Pasekan segera bersemadi. Dengan kekuatan gaibnya, ia mengangkat perahu tersebut. Para warga Bugis bergembira. Setengah dari isi perahu itu diberikan kepada I Gede Pasekan. Sejak itu, I Gede Pasekan menjadi orang kaya dan bergelar I Gusti Panji Sakti.Seiring waktu, kekuasaan I Gede Pasekan meluas. Ia pun mendirikan kerajan baru di Den Bukit. Kerajaaan I Gede Pasekan semakin berkembang, hingga ke daerah yang banyak ditumbuhi pohon Buleleng. Ia pun memindahkan pusat kerajaan ke wilayah itu. Kemudian, wilayah itu diberi nama Buleleng. Di Buleleng, I Gede Pasekan membangun istana megah. Istana itu diberi nama Singaraja, yang berarti raja yang perkasa seperti singa.
Enable comment auto-refresher